महानद्दा निवासी अशोक खत्री के तीन बेटों में से तरुण सबसे बड़ा और विशाल सबसे छोटा था, उनका मंझला भाई रोहित भी है, जो घर पर था। घर में तरुण की मां ममता और पत्नी महक तीजा की पूजा कर रही थी। तरुण का विवाह दो वर्ष पूर्व महक से हुआ था, उनका 6 माह का बेटा अनमोल भी है। पूजा के समय महक अनमोल को गोद में लेकर पूजा कर रही थी। लेकिन जैसे ही तरुण और विशाल की मौत की खबर पहुंची, महक और ममता बेहोश हो गईं। तरुण अपने पिता और भाइयों के साथ जयंती कॉम्पलेक्स में मोबाइल शॉप का संचालन करता था। तरूण और विशाल सतना से जबलपुर वापस आ रहे थे । रेलवे स्टेशन से दो पहिया वाहन से अपने घर आ रहे थे तभी महानद्दा के पास एक ट्रक ने टक्कर मारकर इन दोनों भाइयों को मौत की नींद सुला दिया।